# Bevezetés a felhőbe

## Célkitűzés

Az anyag célja, hogy felkeltse a hallgatók érdeklődését a felhőtechnológiák iránt és megismertesse őket az alapfogalmakkal. Az előadás végére a hallgatók átfogó képet szerezhetnek a felhő technológiák jelentőségéről és várható fejlődési irányairól. Ehhez a témakörhöz nem tartozik labor.

## Előadás áttekintése

### Alapfogalmak

Az előadás a felhő technológia meghatározásával indul, melyhez a NIST definícióját használjuk. Fontos, hogy a hallgatók számára egyértelműen elkülönüljön a „felhő” a hagyományos webhoszting, illetve szerverhoszting szolgáltatásoktól.

A definíciót követően lentről felfele építkezünk. Először megismerkedünk a felhő mögötti szerver infrastruktúrával, majd az ebből következő rugalmas kiszolgáló infrastruktúra előnyeivel. A fogalmak áttekintését a 3 tipiksu szolgáltatásmodell (IaaS, PaaS, SaaS) ismertetése zárja.

### A felhő jelentősége

A második nagyobb egység a felhő technológiák motivációjáról és jövőjéről szól. Megmutatjuk, hogy a felhő több mint egy ügyes marketingfogás, s hogy a fejlődését valódi igények tették lehetővé, melyek várhatóan a közeljövőben további növekedést fognak hozni a területen.

### Felhőszolgáltatások

Az előadás utolsó harmada rövid kitekintéseket tartalmaz a felhőszolgáltatások világába. Bár az egyes szolgáltatások részletesebb bemutatására nem fog idő jutni, itt teremthetjük meg azt a kontextust, melybe aztán a későbbi előadásokat elhelyezhetjük. A szolgáltatások tárgyalása mellett itt is kitérünk olyan gyakori kérdésekre, mint a felhő alapú szolgáltatások jogi kérdései, vagy az árazási modellje.