# Webalkalmazások fejlesztése a felhőben

## Célkitűzés

Az előadás a PaaS szolgáltatások világába vezeti be a hallgatókat az Azure App Services bemutatásával. Az előadás során áttekintjük, hogy az alapvető hosting szolgáltatás mellett milyen kiegészítő elemek tudnak megjelenni a felhőben, melyek kényelmesebbé, hatékonyabbá és biztonságosabbá teszik az üzemeltetést és a fejlesztést.

## Előadás áttekintése

### Azure App Services

Az Azure App Services nagyon leegyszerűsítve egy webhosting szolgáltatás, mely különböző nyelven írt, különböző típusú alkalmazások számára kínál lehetőséget a felhőben futtatásra. Jelenleg négy alkalmazástípust támogat: Web Apps, Logic Apps, API Apps, Mobile Apps. Ezek közül az utóbbival önálló előadáson foglalkozunk majd.

### Web Apps

A legkönnyebben megragadható rész a webhosting. Itt a különböző szolgáltatások bemutatásán keresztül bemutatjuk, milyen kiegészítő lehetőségeket nyújt a felhő, az általa futtatott alkalmazásoknak a telepítés és üzemeltetés terén. Bár az előadás fókusza nem ezen van, fontos kiemelni, hogy lehetőségünk van a korábbi előadásokon megismert Azure adat-szolgáltatásokat (blob, SQL stb.) is igénybevenni és ezzel megteremteni például a skálázhatóság alapjait.

### API Apps

Tipikusan a Facade tervezési minta megvalósulásai az API alkalmazások, melyek egyszerű, szabványos elemeken alapuló interfészt nyújthatnak egy vagy több saját szolgáltatásunk eléréséhez.

### Logic Apps

Üzleti folyamatok automatizálását kínálja egyszerű és áttekinthető programozási megoldásokkal.