# Többplatformos mobilalkalmazások

## Célkitűzés

Az előadás során a hallgatók megismerkedhetnek azokkal a megoldásokkal, melyekkel az Azure a mobil alkalmazások fejlesztését és háttérszolgáltatásaik megvalósítását segíti. Ennek kapcsán bemutatjuk a push alapú üzenetküldési és adatszinkronizálási megoldásokat, melyek minden elterjedt mobil platformon elérhetőek. Ismertetjük továbbá a PowerApps platformot és a CDN Azure alapú megvalósítását is.

## Előadás áttekintése

### Mobile Apps

Idézzük fel a korábbi előadásokon említett mobil trendekre. Ehhez a trendhez igazodik a Mobile Apps szolgáltatás, mely tipikus, mobiltelefonokhoz tartozó szerverszolgáltatások laza gyűjteménye.

### Push notification

A szolgáltatások közül külön kiemeljük a push értesítések kezelését, a példa részletes bemutatása nem csupán a konkrét szolgáltatás működését hívatott bemutatni, hanem illusztrálja azt is, hogyan tudják a felhős szolgáltatások mérsékelni a több (mobil) platformra történő fejlesztés terheit.

### PowerApps

A mobil alkalmazások térhódításával természetesen merül fel a kérdés, hogy miként tudnánk gyorsítani a tipikus alkalmazások lefejlesztését. A PowerApps egy „csináld magad” alkalmazások egyszerű összeállítását teszi lehetővé, akár programozási háttérismeretek nélkül is. A szolgáltatásban erős támogatást kapnak az adatközpontú alkalmazások, különböző, üzleti szoftverek adataihoz egyszerű megoldásokkal hozzáférhetünk.

### CDN

Bár technikailag az adatszolgáltatások, vagy a webes alkalmazások témaköréhez tartozna, itt kapott helyet a CDN, vagyis az a szolgáltatás, mely képes földrajzilag elosztani az adataink másolatait, s bejövő kéréseket a közelebbi szerverekhez irányítani, ezzel gyorsítva az adatelérést és tehermentesítve az eredeti adattárat.