# Adattárolás a felhőben II

## Célkitűzés

Az előadás az „Adattárolás a felhőben I” téma folytatásaként további, erősen felhő alapú működésre optimalizált megoldásokat mutat be. Az előadás során a hallgatók megismerkedhetnek az Azure Redis Cache, a Document DB és a Search szolgáltatások működésével.

## Előadás áttekintése

Az előadás 3, lazán csatolt témát mutat be a hallgatóknak. Igény szerint bármelyik elhagyható, illetve rövidíthető a többi javára.

### Azure Redis Cache

A felhő alapú alkalmazások egyik nagy előnye, hogy (megfelelő tervezés esetén) vízszintesen skálázódhatnak. A skálázódásnak számos természetes korlátja lehet, így a mögöttes adattár (tipikusan valamilyen relációs adatbázis) teljesítménye, vagy az, hogy bizonyos adatokat feltétlenül szinkronban kell tartanunk a példányok között. Erre nyújt megoldást a Redis Cache, mely egy elosztott memóriabeli adattárolást valósít meg szolgáltatásként.

### Azure DocumentDB

A felhő alapú adattárolási megoldásoknak és a skálázódó alkalmazásaink igényei miatt egyre népszerűbbek a különböző félstruktúrált adattárolási (vagy NoSQL) megoldások. Iyent kínált a Table storage is, ám csak számos megkötéssel. A DocumentDB ezek közül többet felold azzal, hogy az adatokat JSON formátumban tárolja és indexelhetővé teszi.

### Azure Search

Az Azure Search általános keresési szolgáltatásokat biztosít és leegyszerűsíti az alkalmazásfejlesztés során felmerülő, kereséshez kapcsolódó igények (pl. a keresési javaslatok) megvalósítását.