# Fejlesztői szolgáltatások

## Célkitűzés

Az előadás áttekinti az Azure fejlesztői szolgáltatásait. Az előadás során elsősorban az alkalmazás telemetria megoldásokat és terjesztési megoldásokat ismerhetik meg a hallgatók. A címtárszolgáltatások kapcsán itt kerül bemutatásra az Azure Active Directory is.

## Előadás áttekintése

### Alkalmazás telemetria

A felhő alapú fejlesztés rengeteg előnye mellett várhatóan rengeteg frusztrációt is fog okozni a hallgatóknak. E frusztráció egyik fő forrása, hogy bár számos szolgáltatást gyakorlatilag használatra készen kapunk, amikor valami nem működik, sokszor nehéz kideríteni, hogy igazából melyik komponenssel van probléma. Mivel (alapból) nem férünk hozzá közvetlenül a futtató szerverekhez, fontos tudni, milyen lehetőségeink vannak arra, hogy alkalmazásaink problémáit az apróbb hibáktól a teljesítményproblémákon át a tényleges elakadásokig azonosítsuk és kezeljük. Ennek segítésére mutatunk be két szolgáltatást, egyet tipikusan webes, egyet pedig tipikusan mobilos fejlesztésekhez szánva.

### Hockey App

Szintén a fejlesztői szolgáltatások közé sorolandó a HockeyApp, mely az általában elég zárt és különböző mobil platformok alkalmazásainak tesztelését és publikus piacterektől független terjesztését teszi lehetővé együtt a tesztelői visszajelzések kezelésével.

### Azure Active Directory

Azure Active Directory kettős szerepet tölt be. Egyrészt a meglévő Azure előfizetésünkben ez biztosítja a jogosultságkezelést, rajta keresztül vehetünk fel további adminisztrátorokat a szolgáltatásainkhoz és adhatunk nekik jogot egyes elemek kezelésére. Másrészt mint szolgáltatás az Azure AD más alkalmazások címtárszolgáltatásaként is tud működni, így fejlesztőként közvetlenül felhasználhatjuk céges címtárak (újabban pedig már B2C azonosítás) megvalósítása során.