# Alkalmazáséletciklus-menedzsment

## Célkitűzés

Az előadás célja a Visual Studidio Team Services (VSTS) bemutatásán keresztül áttekinteni a szoftverfejlesztési csapatmunka néhány fontos eszközét. A hallgatók megismerkedhetnek a VSTS alapvető fogalmaival, s megnézhetik miként alkalmazhatóak az általuk ismert módszertanok a gyakorlatban.

## Előadás áttekintése

### Application Lifecycle Management

Az alkalmazáséletciklus-menedzsment egy szoftvertermék életútjának lekövetését jelenti, melyhez a VSTS általános támogatást nyújt. Érdemes említést tenni a Team Foundation Serverről (TFS) is, mely a VSTS helyben futtatható változata[[1]](#footnote-1).

Az előadást érdemes lehet testre szabni és valamely, az adott intézményben intenzívebben tanított fejlesztési módszertan köré felépíteni az eszközök bemutatását.

### Workitem, Backlog, Kanban

A fejezet általános üzenete az, hogy a workitem típusok és a hozzájuk kapcsolódó szabályok általános keretet adnak arra, hogy különböző fejlesztési módszertanok feladatabsztrakcióit lemodellezzük. A workitem tulajdonképpen csak kulcs érték párok gyűjteménye, melyet a hozzá kötődő állapotgép és az állapotokhoz kapcsolódó szabályok tesznek módszertan-specifikussá. A hatékony munkához nagy segítség a megfelelő vizualizáció is. Ilyent valósít meg például a Kanban tábla.

##### **Team build, Continuous Integration**

A mai fejlesztési projektekben a legkisebbtől a legnagyobbakig jelentős szerepet kap az agilitás. A dedikált fordítószerverek beüzemelése, a fejlesztői gépektől függetlenített automatizált tesztelés és akár telepítés lehetővé teszik, hogy a fejlesztők hatékonyan koncentrálhassanak a fő feladatukra, a programozásra. Egy ilyen infrastruktúrát mutatunk be a Team Build kapcsán.

1. technikailag a VSTS a TFS továbbfejlesztett felhő alapú változata [↑](#footnote-ref-1)